KAMART เผยงบฯ Q2/58 เพิ่มขึ้น 41% หลังยอดขายเพิ่ม-รายได้สูงขึ้น-แถมปันผล
KAMART เผยงบฯ Q2/58 เพิ่มขึ้น 41% หลังยอดขายเพิ่ม-รายได้สูงขึ้น โดยงบฯ Q2/58 กำไรสุทธิ 64.82 ล้านบาท เพิ่มขึ้น 41% จากปีก่อนที่มีกำไร 46.09 ล้านบาท ขณะที่ งวด 6 เดือนมีกำไร 106.25 ล้านบาท เพิ่มขึ้น 23% จากปีก่อนที่มีกำไร 86.72 ล้านบาท
11 ส.ค. 2558

บริษัท คาร์มาร์ท จำกัด (มหาชน) หรือ KAMART รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 64.82 ล้านบาท หรือมีกำไรสุทธิ 0.098 บาทต่อหุ้น เพิ่มขึ้น 41% จากช่วงเดียวกันของปีก่อนที่มีกำไรสุทธิ 46.09 ล้านบาท หรือมีกำไรสุทธิ 0.071 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 106.25 ล้านบาท หรือ 0.161 บาทต่อหุ้น เพิ่มขึ้น 23% จากช่วงเดียวกันของปีก่อนที่มีกำไรสุทธิ 86.72 ล้านบาท หรือ 0.135 บาทต่อหุ้น
โดยผลการดำเนินงวด 3 เดือนที่มีกำไรลดลง เนื่องจากบริษัทมีการขายสินค้าประเภทเครื่องสำอางและสินค้าอุปโภคมากขึ้น รวมถึงรายได้จากการให้บริการเดินรถโดยสารประจำทางเพิ่มขึ้น แต่รายได้จากการให้เช่าและให้บริการคลังสินค้าลดลง
นอกจากนี้บริษัทได้ประกาศจ่ายปันผลงวดดำเนินงานวันที่ 1 เม.ย. 2558 ถึงวันที่ 30 มิ.ย. 2558 เป็นเงินสดจำนวน 0.06 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค. 2558 และกำหนดจ่ายเงินปันผลในวันที่ 10 ก.ย. 2558